António Mega Ferreira

**António Taurino Mega Ferreira**, nado en Lisboa o 25 de marzo de 1949 e falecido o 26 de decembro de 2022, foi un escritor, tradutor, xornalista e xestor cultural portugués.

## Traxectoria 
Recibiu os nomes António Taurino por seren os primeiros nomes dos seus avós, paterno e materno.Estudou no Liceu Normal de Pedro Nunes, licenciouse en Dereito, pola Facultade de Dereito da Universidade de Lisboa, e estudou Dereito e Comunicación Social, na Universidade de Manchester.

Estreouse n*o xornal*ismo en 1968, como redactor do *Comércio do Funchal*, pasando despois polo *Jornal Novo*, *Expresso* e *O Jornal*. Foi xefe de redacción do *Jornal de Letras* e da RTP2.

Foi colunista do *Expresso*, *Diário Económico*, *Diário de Notícias*, *O Independente*, *Público* e das revistas *Visão* e *Egoísta.*

Foi director editorial da Círculo de Lectores, entre 1986 e 1988, creando a revista *LER*, que tamén dirixiu.

Integrou a Comisión Nacional para as Conmemoracións dos Descubrimentos, dirixindo a candidatura de Lisboa á Exposición Mundial de 1998, de que foi comisario executivo.

O 9 de xuño de 1998 foi agraciado coa Grã-Cruz da Orde Militar de Cristo.

Foi presidente do Consello de Administración da Parque Expo, de 1999 a 2002. Dirixiu a representación de Portugal na Feira do Libro de Frankfurt, en 1997.

Foi presidente do Consello de Administración da Fundación Centro Cultural de Belén entre 2006 e 2012. Tamén director executivo da AMEC|Metropolitana, de 2013 a 2019.

Autor de varios libros, iniciou a súa carreira literaria en 1984, publicando máis de 30 obras de ficción, poesía e ensaio. Como poeta e ficcionista, a súa escrita denota, para alén dunha fina ironía intelectual e dunha intelixencia contaxiante, unha notábel cultura literaria, que impregna como unha memoria actuante tudo aquilo – prosa, poesía ou ensaio – en que a súa pluma toca.

## Obras 
* *Graça Morais: linhas da terra* (1985). Imprensa Nacional Casa da Moeda INCM.
* *O heliventilador de Resende* (1985). Difel.
* *As palavras difíceis* (1991). Dom Quixote. En 2006, Assírio & Alvim.
* *Os princípios do fim: poemas 1972-1992* (1992)
* *Os nomes da Europa* (1994)
* *A borboleta de Nabokov* (2000). Ed. Notícias.
* *A expressão dos afectos* (2001). Assírio & Alvim.
* *Amor* (2002). Assírio & Alvim.
* *As caixas chinesas* (2002). Assírio & Alvim.
* *Retratos de sombra* (2003). Assírio & Alvim.
* *O que há-de voltar a passar: narrativa* (2003). Assírio & Alvim.
* *Roma: exercícios de reconhecimento* (2003)
* *Fotobiografia Teixeira de Pascoaes* (2003). Assírio & Alvim.
* *Uma caligrafia de prazeres* (2003). Texto Editores.
* *O Erotismo Na Ficção Portuguesa do Século XX* (2005). Texto Editores.
* *O Tempo que Nos Cabe* (2005). Assírio & Alvim
* *Fazer pela vida: um retrato de Fernando Pessoa, o empreendedor* (2005). Assírio & Alvim.
* *Graça Morais: os olhos azuis do mar* (2005)
* *Abel Salazar: o desenhador compulsivo* (2006)
* *Por D. Quixote: o literato, o justiceiro e o amoroso* (2006). Assírio & Alvim.
* *O Deserto Ocidental* (2007). Assírio & Alvim.
* *A blusa romena: romance* (2008). Sextante Ed.
* *Lisboa song* (2009). Sextante Ed.
**Roma - Exercícios de reconhecimento* (2010). Sextante Editora. Reeditatada en 2019.
* *Papéis de jornal: crónicas* (2011). INCM – Imprensa Nacional Casa da Moeda.
* *Macedo: uma biografia da infâmia* (2011). Sextante Ed.
* *Cartas de Casanova: Lisboa 1757* (2013). 2017 en Sextante Ed.
* *O essencial sobre Marcel Proust* (2013). INCM – Imprensa Nacional Casa da Moeda.
* *O essencial sobre Albert Camus* (2013). INCM – Imprensa Nacional Casa da Moeda.
* *Viagem à literatura europeia* (2014). Arranha-céus.
* *Vidas instáveis* (2014). Abysmo.
* *Hotel Locarno* (2015). Sextante Editora.
* *O Essencial Sobre Dom Quixote* (2015). INCM – Imprensa Nacional Casa da Moeda.
* *Viagens pela ficção hispano-americana* (2015). En 2019, Arranha-céus.
* *Silêncio* (2017). Objectiva.
* *O Essencial sobre Dante Alighieri* (2017). INCM – Imprensa Nacional Casa da Moeda
* *O essencial sobre Dom Quixote* (2016)
* *Lisboa e Tejo e Tudo* (2017). Clube do Autor.
* *Itália - Práticas de viagem* (2017). Sextante Editora.
* *Santo António, de Lisboa e Pádua* (2019). Clube do Autor.
* *Mais que mil imagens* (2020). Sextante Ed.

### Colaboracións en TV 
* 1983: Impossível Evasão (TV Movie)
* 1983: Uma Viagem na Nossa Terra
* 1983: O Homem Que Não Sabe Escrever
* 1983: O Banqueiro Anarquista (TV Movie)
* 2005: Amigos Como Dantes (TV Movie) 

## Premios 
2001: Grande Prémio de Conto "Camilo Castelo Branco" C. M. de Vila Nova de Famalicão/APE, por *A expressão dos afectos.*

## Notas